Дөньядагы иң озын канат юлы Казанда төзелергә мөмкин

	Инженерлар Казан хакимиятенә пассажир транспортының өр-яңа төрен – канат юлын тәкъдим итә.	 2015 елдагы Су спорты төрләре буенча Дөнья чемпионаты җиткәнче, казанда “Корстон” сәүдә үзәгеннән Су спорты төрләре сараена кадәр һәм “Казан” милли-мәдәни үзәгеннән “Татнефть-Арена”га кадәр һава юлы салынырга мөмкин.

Әгәр проектка тормышка ашырылырга рөхсәт ителсә, бу су өстеннән уза торган дөньядагы иң зур канат юлы булачак. Шуңа өстәп, бу транспорт төре экологик яктан иң чистасы: ул энергия дә таләп итми, автомобильләр бүлеп чыгарган газ да юк. Мондый төр юл Россиядә әлегә бары Түбән Новгородта гына бар.  

Интертат.ру

	№   | 30.07.2014	


